وَلَقَدْ زَيَّنَّا السَّمَاءَ الدُّنْيَا بِمَصَابِيحَ وَجَعَلْنَاهَا رُجُوماً لِلشَّيَاطِينِ وَأَعْتَدْنَا لَهُمْ عَذَابَ السَّعِيرِسورة الملك اية 5ممكن تفسر الاية لواحد بيدرس فيزياء شايف تفسيرها فى كتب التفاسير التراثية ساذج تاويلهم مش مقنع وحتى المعاصرين كصاحب الظلال شبه مفسرهاش
ماشي ، بس الأول نتفق أن الشياطين مش ضمن العالم الفيزيائي المنظور اللي احنا بندرسه ، وأنهم من عالم آخر ، وعشان كده حضرتك شايف التفسير سطحي ، لأنه مش بيقدم إجابة فيزيائية ، ودا مش مطلوب أصلًا من كتب التفسير ، لأنهم مش سيراوي وبيألفوا مرجع فيزيائي. أظن أن أول جزء من الآية ما فيهوش مشاكل ، وزينا السماء الدنيا بمصابيح ، اللي هي النجوم يعني ، كلنا شايفينها أهه. الجزء الأخير برضه ، بتاع أعددنا للشياطين عذاب السعير ، أظن برضه مافيهوش مشكلة. إيه الجزء اللي عامل لك كفيزيائي مشكلة ، اللي في النص طبعًا :)  وجعلناها رجومًا للشياطين.  إيه هي اللي جعلناها بقى؟  المفسرين لهم في هذه الآية قولين مشهورين:  الاول : أن الضمير في جعلناها عائد على المصابيح اللي هو النجوم ، ودا أسلوب بلاغي عربي معروف اسمه "إسناد بعض عمل الشيء إلى جميعه" ، فهو بالتأكيد مش مقصود بيها النجوم اللي قدامنا دي ، لكن مقصود حاجة من جنسها ، تشبهها في اللمعان ، وهي الشهب.  فيكون المعنى : وجعلنا بعضًا من هذه النجوم رجومًا للشياطين. الثاني : أنه عائد على السماء الدنيا ، فيكون المعنى وجعلنا في السماء الدنيا ومنها رجومًا للشياطين ، وهي الشهب.  دا معنى الآية. نتفق اتفاق تاني؟  مش معنى أن احنا عرفنا الكيفية الفيزيائية لتكوّن الشهب وأنها عبارة عن حجارة مشتعلة ، دا لايعني إطلاقًا أنها لا يمكن أن تكون رجومًا للشياطين ، لأنه إحنا اتفقنا فوق أن دول عالمين مختلفين عالم (غيبي/غير مشاهد ولا محسوس) وآخر مشاهد ومحسوس. أتمنى يكون الجوّاب وضح لك الفكرة.